turjo4nis/wikipedia-bn-dump-20250701 huggingface dataset:
মেন্ডে কিকাকুই লিপি

মেন্ডে কিকাকুই একটি ধ্বনিদলভিত্তিক লিপি যেটি সিয়েরা লিওনের মেন্ডে ভাষা লেখার জন্য ব্যবহৃত হতো।

ইতিহাস 
কিকাকুই লিপিটি দক্ষিণ সিয়েরা লিওনের মাকা শহরের মোহাম্মদ তুরাই (জন্ম ১৮৫০ খ্রী) তৈরি করেছিলেন।
তুরাই মেন্ডে আবাজাদা (মেন্ডে বর্ণমালা) নামে একটি লিখন পদ্ধতির উদ্ভাবন করেন, যেটি অংশত আরবি আবজাদ এবং অংশত ভাই ধ্বনিদল লিপির দ্বারা অনুপ্রাণিত ছিল।
কিছু বর্ণ আদিবাসী মেন্ডে মানুষদের বিভিন্ন প্রতীকচিহ্ন এবং সংকেতচিহ্ন দ্বারা অনুপ্রাণিত বলে মনে করা হয়।

তুরাইয়ের তৈরি এই লিপিটি কিছুটা পরিবর্তন করেন তাঁর ছাত্র এবং জামাই কিসিমি কামারা।
কামারা এই লিপিতে আরও ১৫০টি ধ্বনিদলভিত্তিক চিহ্ন যোগ করেন।
বর্তমানে কিকাকুই লিপিটি খুব কম ক্ষেত্রেই ব্যবহৃত হয়।
১৯৪০-এর দশকে কিছু কিছু গোষ্ঠীর মধ্যে দাপ্তরিক নথিভুক্তি এবং পত্রবিনিময়ের জন্য ব্যবহার হলেও বর্তমানে মেন্ডে ভাষা লেখার জন্য লাতিন লিপি ব্যবহার হয়।

বর্ণ 
শুরুতে এই লিপিতে ৪২টি ধ্বনিদলভিত্তিক চিহ্ন ছিল যেগুলির বর্ণক্রম ছিল তাদের উচ্চারণ এবং রূপ অনুসারে।
পরবর্তীকালে যে ১৫০টি চিহ্ন যোগ করা হয়েছিল সেগুলির বর্ণক্রমে এই সংগতি দেখা যায় নি।
প্রারম্ভিক ৪২টি বর্ণগুলি শব্দীয় বর্ণের সদৃশ।
এই চিহ্নগুলির মধ্যেকার বিভিন্ন স্থানে বিন্দু এবং রেখা দেখে একজন পাঠক মোটামুটিভাবে সেই চিহ্নের স্বরধ্বনিটির ধারণা করতে পারেন।
তবে এই সংগতি পরের ১৫০টি চিহ্নে পাওয়া যায় নি।
কিছু কিছু বর্ণের ক্ষেত্রে বৈকল্পিক রূপ দেখা যায়।

ইউনিকোড 

মেন্ডে কিকাকুই ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+1E800–U+1E8DF:

তথ্যসূত্র 

 Konrad Tuchscherer, African Script and Scripture: The History of the Kikakui (Mende) Writing System for Bible Translations," African Languages and Cultures, 8, 2 (1995), pp. 169–188. <https://www.jstor.org/stable/1771691>

বহিঃসংযোগ 
 ওমনিগ্লটে কিকাকুই

আফ্রিকার লিখন পদ্ধতিসমূহ
ধ্বনিদলভিত্তিক লিপি
কৃত্রিম লিপি
মেন্ডে ভাষা
আবুগিদা লিখন পদ্ধতি
ডান থেকে বামে লিখন পদ্ধতি
কেশ লাল

স্বর্ণকেশ, কেশ লাল বা কেশর লাল হলো একটি রঙ বিশেষ যা মূলত লাল রঙের চুলের একটি বিচিত্র রূপ এবং এটি লালচে বাদামী বা কালচে আদা রঙ হিসেবেও পরিচিত।

ব্যুৎপত্তি 

ইংরেজিতে "অউবার্ন" (auburn) শব্দটি প্রাচীন ফরাসি শব্দ আলবোর্ন থেকে এসেছে, যার অর্থ স্বর্ণকেশ এবং ফরাসি শব্দটি এসেছে লাতিন শব্দ অ্যালবার্নাস ("অফ-হোয়াইট") থেকে। ইংরেজি ভাষায় রঙের নাম হিসেবে অওবার্ন শব্দটির রেকর্ডকৃত প্রথম ব্যবহার হয় ১৪৩০ খ্রিস্টাব্দে। শব্দটি কখনো কখনো আব্রাম (abram) বলেও উচ্চারিত হয়েছিল, উদাহরণস্বরূপ
উইলিয়াম শেকসপিয়রের কোরিওলেনাস (১৬৮৫ পূর্ব) , টমাস কিডের "সোলিমান ও পার্সেদা" (১৫৮৮) এবং টমাস মিডলটনের "ব্লার্ট, মাস্টার কনস্টেবল" (১৬০১)।

তথ্যসূত্র

রং (বর্ণ)
চুলের রঙ
লাল চুল
বাদামীর বর্ণচ্ছটা
দীপ্তি সতী

দীপ্তি সতী (জন্ম: ২৯ জানুয়ারি ১৯৯৫) একজন ভারতীয় চলচ্চিত্র অভিনেত্রী এবং মডেল, যিনি মূলত মালয়ালম চলচ্চিত্রে অভিনয় করে থাকেন। তিনি কন্নড়, মারাঠি এবং তেলুগু চলচ্চিত্রেও অভিনয় করেছেন। ২০১৪ সালে তিনি মিস কেরালার মুকুট অর্জন করেছিলেন।

প্রারম্ভিক জীবন 
দীপ্তি সতী ভারতের মুম্বইয়ে জন্মগ্রহণ করেছিলেন। তার বাবা দিব্যেশ সতী উত্তরাখণ্ডের নৈনিতালের বাসিন্দা এবং তার মা মাধুরী সতী কেরালার কোচির বাসিন্দা। দীপ্তি মুম্বইয়ের ক্যানোসা কনভেন্ট হাই স্কুল থেকে বিদ্যালয়ের পড়াশোনা সম্পন্ন করেছিলেন এবং মুম্বইয়ের সেন্ট জাভিয়ার্স কলেজ থেকে ব্যবসায় প্রশাসনে স্নাতক ডিগ্রি অর্জন করেছিলেন।

চলচ্চিত্রের তালিকা

টেলিভিশন

ওয়েব ধারাবাহিক

পুরস্কার এবং মনোনয়ন 

 এশিয়ানেট চলচ্চিত্র পুরস্কার

 ২০১৫: বিজয়ী - বর্ষসেরা নারী নতুন মুখ - নী-না

 ৫ম দক্ষিণ ভারতীয় আন্তর্জাতিক চলচ্চিত্র পুরস্কার

 ২০১৫: মনোনীত - শ্রেষ্ঠ নবাগতা অভিনেত্রী - নী-না

 বনিতা চলচ্চিত্র পুরস্কার

 ২০১৫: মনোনীত - নী-না

 এশিয়াভিশন পুরস্কার

 ২০১৫: মনোনীত - নী-না

 ১১তম রামু কারিয়াত পুরস্কার

 ২০১৫: বিজয়ী - বিশেষ জুরি পুরস্কার নী-না

 আইফা উৎসবম

 ২০১৬: মনোনীত - নারী মুখ্য চরিত্রে অভিনয় - নি-না

সুন্দরী প্রতিযোগিতা 

 ইম্প্রেসারিও মিস কেরালা 
 নেভি কুইন ২০১৩ 
 ইন্ডিয়ান প্রিন্সেস ২০১৪ - প্রথম রানার আপ 
 ফেমিনা মিস ইন্ডিয়া ২০১৪ - মিস ট্যালেন্টেড ২০১৪ এবং মিস আয়রন মেইডেন ২০১৪

তথ্যসূত্র

বহিঃসংযোগ 

 
  
 

১৯৯৫-এ জন্ম
জীবিত ব্যক্তি
কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
ভারতীয় নারী মডেল
মুম্বইয়ের নারী মডেল
ভারতীয় সুন্দরী প্রতিযোগিতা বিজয়ী
তামিল চলচ্চিত্র অভিনেত্রী
অনস্বরা রাজন

অনস্বরা রাজন (জন্ম: ৮ সেপ্টেম্বর ২০০২) একজন ভারতীয় অভিনেত্রী, যিনি মালয়ালম এবং তামিল চলচ্চিত্রে তার অভিনয়ের জন্য পরিচিত। তার অভিনীত প্রথম চলচ্চিত্রটি ছিল উদাহরণাম সুজাতা (২০১৭)। তিনি মালয়ালম স্বল্পদৈর্ঘ্য চলচ্চিত্র গ্লোব দিয়ে অভিনয়ে আত্মপ্রকাশ করেছিলেন। অনস্বরা বাণিজ্যিকভাবে সফল মালয়ালম চলচ্চিত্র থান্নার মাথান দিনঙ্গল (২০১৯) এবং অধ্যরাত্রী (২০১৯)-এ অভিনয়ের মাধ্যমে জনপ্রিয়তা অর্জন করেছিলেন। তিনি তার সহ-অভিনেতা ম্যাথিউ থমাসের সাথে থান্নার মাথান দিনঙ্গল (২০১৯)-এ কীর্তি এবং জাইসন চরিত্রে অভিনয়ের জন্য ২২তম এশিয়ানেট চলচ্চিত্র পুরস্কার ২০২০-এ সেরা তারকা জুটি পুরস্কার অর্জন করেছিলেন।

প্রারম্ভিক জীবন 
অনস্বরা রাজন ২০০২ সালের ৮ সেপ্টেম্বর জন্মগ্রহণ করেছিলেন। তিনি ২০১৯ সালে পাইয়ানূরের সেন্ট মেরি বালিকা উচ্চ বিদ্যালয় থেকে তার ১০ম শ্রেণী পাস করেছেন এবং সরকারি উচ্চ মাধ্যমিক বিদ্যালয়, ভেলোর, পাইয়ানূর থেকে উচ্চ মাধ্যমিকে অধ্যয়ন করছেন।

চলচ্চিত্রের তালিকা

টেলিভিশন

স্বল্পদৈর্ঘ্য চলচ্চিত্র 

 ২০১৫ - গ্লোব (মালয়ালম)

পুরস্কার 

 ২২তম এশিয়ানেট চলচ্চিত্র পুরস্কার ২০২০ - থান্নার মাথান দিনঙ্গল (২০১৯) - সেরা তারকা জুটি
 ফ্লাওয়ার্স (টিভি চ্যানেল) - উদাহরণাম সুজাতা (২০১৭) - শ্রেষ্ঠ শিশু শিল্পী বিভাগে ফ্লাওয়ার্স ভারতীয় চলচ্চিত্র পুরস্কার-২০১৮

তথ্যসূত্র

বহিঃসংযোগ 

 

 সম্পর্কে আরও তথ্য অনস্বরা রাজন  (ইংরেজি)

কেরলের অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
মালয়ালম চলচ্চিত্র অভিনেত্রী
২০০২-এ জন্ম
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
ভারতীয় শিশু অভিনেত্রী
কণ্ণুর জেলার ব্যক্তি
কণ্ণুরের অভিনেত্রী
সম্মুখ তল

সম্মুখ তল (Frontal plane বা Coronal plane বা করোনাল তল হিসেবেও পরিচিত) হল যে কোনও উল্লম্ব তল যা দেহকে অঙ্কীয় এবং পৃষ্ঠীয় (পেট ও পিঠ) ভাগে বিভক্ত করে।   

এটি দেহের বিভিন্ন অক্ষের সাপেক্ষে শরীরের অংশগুলোর অবস্থান বর্ণনা করতে ব্যবহৃত প্রধান তিনটি (যথা- সম্মুখ, অনুদৈর্ঘ্য ও অনুপ্রস্থ) তলের মধ্যে একটি।

বিস্তারিত 
করোনাল তলটি অনুদৈর্ঘ্য তলের একটি উদাহরণ, কারণ এটি অনুপ্রস্থ তলের সাথে লম্বভাবে অবস্থান করে । মানবদেহে, মধ্য-করোনাল তলটি একটি কাল্পনিক রেখা দ্বারা উভয় কাঁধের মধ্য দিয়ে দেহকে দুটি অংশে (সামনে ও পিছনে, বা অগ্র ও পশ্চাৎ) বিভক্ত করে। করোনাল তলটির বিবরণ বেশিরভাগ প্রাণীর পাশাপাশি মানুষের ক্ষেত্রেও প্রযোজ্য, যদিও মানুষ খাড়াভাবে চলে এবং বিভিন্ন তল সাধারণত উল্লম্বভাবেই প্রদর্শিত হয়।   

স্টার্নাল  তল (planum sternale) একটি করোনাল তল যা স্টার্নামের সম্মুখ ভাগকে ছেদ করে।

ব্যুৎপত্তি 
এই শব্দটি প্রাচীন গ্রীক κορώνη (korōnē, 'মালা, পুষ্পস্তবক') থেকে, লাতিন corona ('মালা, মুকুট') থেকে এসেছে।

অতিরিক্ত চিত্র

তথ্যসূত্র

বহিঃসংযোগ 

 
শারীরস্থান
ব্লাশ (রঙ)

ব্লাশ (Blush) একটি রঙ বিশেষ যা মূলত লাল-বেগুনি রঙের মাঝারি ঘরানার হালকা আভা।

ইংরেজিতে রঙের নাম হিসেবে ব্লাশ শব্দটির রেকর্ডকৃত প্রথম লিখিত ব্যবহার হয় ১৫৯০ সালে।

ব্লাশ অর্থ

 ব্লাশ রঙটি লাইভ থিয়েটারের প্রতিনিধিত্ব করে কারণ এটি এমন একটি রঙ যা প্রায়শই থিয়েটার মেকআপের জন্য ব্যবহৃত হয়।

ব্লাশ রঙের রকমফের

তথ্যসূত্র

রং (বর্ণ)
লালের বর্ণচ্ছটা
ইভলিনা হ্যাভেরফিল্ড

ইভলিনা হ্যাভেরফিল্ড (৯ আগস্ট ১৮৬৭ - ২১ মার্চ 1১৯২০) ছিলেন একজন ব্রিটিশ ভোটাধিকার কর্মী ও সহায়তা কর্মী। বিশ শতকের গোড়ার দিকে তিনি এমলেলাইন পাখুর্স্টের জঙ্গি মহিলাদের ভোটাধিকার সংগঠন উইমেনস সোশ্যাল অ্যান্ড পলিটিকাল ইউনিয়নে যুক্ত ছিলেন। প্রথম বিশ্বযুদ্ধের সময় তিনি সার্বিয়ায় নার্স হিসাবে কাজ করেছিলেন। যুদ্ধের পরে তিনি তার সহযোগী ভেরা হলমের সাথে সার্বিয়ায় ফিরে এসেছিলেন দেশের পশ্চিমের একটি শহর বাজিনা বাটায় একটি অনাথ আশ্রয় প্রতিষ্ঠার জন্য।

আরো দেখুন 

 সাইকেলের ক্রেজের ইতিহাস
 এলসি ইংলিস

তথ্যসূত্র 

প্রথম বিশ্বযুদ্ধের ব্রিটিশ নারী
নিউমোনিয়ায় মৃত্যু
১৮৬৭-এ জন্ম
১৯২০-এ মৃত্যু
বার্গান্ডি (রং)

বার্গান্ডি (ইংরেজি: Burgundy) একটি গাঢ় লাল-বেগুনি বা গাঢ় লাল-বাদামী ঘরানার রঙ বিশেষ। রঙের নামটি বার্গান্ডি মদ (ফ্রান্সের বার্গান্ডি অঞ্চল থেকে, প্রাচীন জার্মানিক বার্গান্ডিয়ানদের নামানুসারে) এর নাম থেকে নেওয়া হয়েছে।

বার্গান্ডি রঙটি মেরুন, কর্ডোভান এবং অক্সব্লাড রঙের মতোই যার সবকটিই গাঢ় লাল রঙের রকমফের। তবে সূক্ষ্মভাবে বার্গান্ডি রঙ ওই রঙগুলোর থেকে কিছুটা থেকে পৃথক।

ইংরেজিতে রঙের নাম হিসাবে "বার্গান্ডি" 
শব্দটির প্রথম ব্যবহার লক্ষ্য করা যায় ১৮৮১ সালে। 


বৈচিত্র্য

নুতন বার্গান্ডি

কসমেটোলজিতে, চুল রঙ করার জন্য উজ্জ্বল ঘরানার বার্গান্ডি রঙটি ব্যবহার করা হয় যা নুতন বার্গান্ডি নামে পরিচিত।

আদি বার্গান্ডি

কালো বার্গান্ডি বা আদি বার্গান্ডি হলো বার্গান্ডি রঙের গাঢ় কালচে একটি প্রভেদ।  ইংরেজিতে রঙের নাম হিসেবে আদি বার্গান্ডি বা ওল্ড বার্গান্ডি শব্দটির রেকর্ডকৃত প্রথম ব্যবহার হয় ১৯২৬ সালে।

তথ্যসূত্র

বাদামির বর্ণচ্ছটা
লালের বর্ণচ্ছটা
রং (নির্দিষ্ট বর্ণ)
বাদামীর বর্ণচ্ছটা
বেগুনির বর্ণচ্ছটা
অগ্নিকণা (রঙ)

অগ্নিকণা বা ফায়ার ইঞ্জিন রেড (Fire engine red) একটি তীব্র উজ্জ্বল ঘরানার লাল রঙ যা সাধারণত কিছু ইংরেজি-ভাষী দেশে ফায়ার সার্ভিস ও দমকল বা অগ্নিনির্বাপক বাহিনীর আওতাধীন জরুরি যানবাহনে ব্যবহৃত হয়। দমকলে ব্যবহৃত হওয়ার ফলেই এর ইংরেজি নাম ফায়ার ইঞ্জিন রেড বা দমকল লাল। একই কারণে বাংলা ভাষায়ও এর পরিশব্দ করা হয়েছে অগ্নিকণা। এই রঙের কোনও মৌলিক রূপ নেই এবং বিভিন্ন ফায়ার সার্ভিসে বিভিন্ন মাপকাঠিতে এর কোনো নির্দিষ্ট বিশেষায়ণ থাকতে পারে। রঙটি দীর্ঘকাল যাবৎ ব্যবহৃত হয়ে আডছে, যদিও সমস্ত দমকল যানবাহন এই রঙ ব্যবহার করে না।

পটভূমি 
বড় বড়ো মার্কিন শহর এবং বড়ো বড় মহানগর অঞ্চলের ঐতিহ্যবাহী দমকল বিভাগগুলো তাদের ফায়ার ইঞ্জিনগুলিতে এই রঙটি ব্যবহার করে। তবে অনেক শহরতলী এবং ছোটো শহরের দমকল গাড়িগুলোতে রাতের বেলা বেশি দৃশ্যমানতার জন্য চুন রঙ বা উজ্জ্বল হলুদ রঙ ব্যবহার করে থাকে। যুক্তরাজ্যের ফায়ার সার্ভিসগুলো আরও দৃশ্যমানতার জন্য প্রধানত তাদের লাল রঙের দমকল গাড়িগুলোতে ফায়ার ইঞ্জিন লাল এবং আলোক-প্রতিবর্তী হলুদ রঙের ব্যাটেনবার্গ চিহ্ন যুক্ত করে থাকে।

ল্যানচেস্টার কলেজ অফ টেকনোলজি এবং ফায়ার ব্রিগেড কোন রঙ অধিক আলোক-দৃশ্যমান তা জানার জন্য যুক্তরাজ্যের কভেন্ট্রিতে ১৯৬৫ সালে একটি গবেষণা পরিচালনা করেছিল। এ গবেষণা থেকে তারা এই উপসংহারে পৌঁছেছিল যে কৃত্রিম স্ট্রিট লাইটিংয়ে একই সময়ে সাধারণ ব্যবহারের সীমার মধ্যে হলুদ রঙ লাল রঙের তুলনায় অধিক আলোক-দৃশ্যমান। দিনের বেলায় এবং প্রতিকূল আবহাওয়ার সময় সাধারণ রাস্তায় হলুদ রঙ আরও স্পষ্টতর হয়ে উঠে।

সমস্ত জরুরি যানবাহনের জন্য হলুদ রঙের ব্যবহারকে সমর্থন করে ১৯৭৮ সালে অস্ট্রেলিয়াতেও একটি গবেষণা প্রবন্ধ প্রকাশিত হয়।

চিত্রশালা

তথ্যসূত্র 

রং (বর্ণ)
লালের বর্ণচ্ছটা
মাজহারুল হক শাহ চৌধুরী

মজহারুল হক শাহ চৌধুরী বাংলাদেশের চট্টগ্রাম জেলার রাজনীতিবিদ যিনি চট্টগ্রাম-২ আসনের সংসদ সদস্য ছিলেন। তিনি চট্টগ্রাম বিশ্ববিদ্যালয় কেন্দ্রীয় ছাত্র সংসদ(চাকসুর) সাবেক ভিপি ছিলেন।

প্রাথমিক জীবন 
মাজহারুল হক শাহ চৌধুরী চট্টগ্রাম জেলার ফটিকছড়ির নাজিরহাটে জন্মগ্রহণ করেন।।স্কুল জীবন থেকে ছাত্রলীগের রাজনীতির সাথে সম্পৃত্ত ছিলেন।৬৬ এর ছয় দফা আন্দোলন থেকে শুরু করে ৭১ এর মুক্তিযুদ্ধে অংশগ্রহণ সহ বিভিন্ন আন্দোলনে অবদান রাখেন।

রাজনৈতিক জীবন 
মাজহারুল হক শাহ চৌধুরী ১৯৭৯ সালে চট্টগ্রাম বিশ্ববিদ্যালয় কেন্দ্রীয় ছাত্র সংসদ(চাকসুর) ভিপি হিসেবে নির্বাচিত হন।তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন চট্টগ্রাম-২আসন থেকে সংসদ সদস্য নির্বাচিত হন। ২০০৪ সালে তিনি জাতীয় পার্টির ভাইস চেয়ারম্যান নিযুক্ত হন। এর পর বিকল্পধারা বাংলাদেশ দলে যোগ দেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
চট্টগ্রাম জেলার রাজনীতিবিদ
জাতীয় সমাজতান্ত্রিক দলের সাবেক রাজনীতিবিদ
জাতীয় পার্টির সাবেক রাজনীতিবিদ
বিকল্পধারা বাংলাদেশের রাজনীতিবিদ
চতুর্থ জাতীয় সংসদ সদস্য
জাতীয় পার্টির রাজনীতিবিদ
শার্লত দেপার

শার্লত দেপার (ফরাসী ; ১৫ জুন ১৮৪৪ - ১০ নভেম্বর ১৯৩৯) ছিলেন অ্যাংলো-আইরিশ উপগ্রহবাদী, সমাজতান্ত্রিক, প্রশান্তবাদী, সিন ফেইন কর্মী এবং শিন ফেইন।  তিনি মহিলা স্বাধীনতা লীগ, উইমেন পিস ক্রুসেড এবং আইরিশ উইমেন ফ্র্যাঞ্চাইজ লীগের প্রতিষ্ঠাতা সদস্য এবং তার জীবনকাল ধরে বিভিন্ন রাজনৈতিক সংগঠনের একজন কর্মী ছিলেন, অন্যান্যদের মধ্যে মহিলা সামাজিক ও রাজনৈতিক ইউনিয়ন, মানবতাবাদী লীগ, লেবার পার্টি, কুমন না এমবান এবং গ্রেট ব্রিটেনের কমিউনিস্ট পার্টি।

চার্লোট ডেস্পার্ডকে তার দুর্ভোগবাদী অ্যাক্টিভিজমের জন্য চারবার কারাবরণ করা হয়েছিল, এবং তিনি ৯০এর দশকে নারীর অধিকার, দারিদ্র্যমুক্তি ও বিশ্ব শান্তির জন্য সক্রিয়ভাবে প্রচার চালান।

প্রকাশনা 

 বরফ হিসাবে শুদ্ধ, তুষার হিসাবে খাঁটি ( ফিলাডেলফিয়া: পোর্টার এবং কোটস, ১৮৭৪)
 মহিলার ভোগান্তির অর্থনৈতিক দিক (লন্ডন: কিং, ১৯০৮)
 জোনাস সিলভেস্টার (লন্ডন: সোনেন্সচেইন এবং কোং, ১৮৮৬)
 কলিনস, মাবেল এবং ডেস্পার্ড, শার্লট, নিষিদ্ধ: ভোগান্তির প্রশ্নে একটি উপন্যাস (লন্ডন: নাটক, ১৯০৮)
 রাজার উত্তরাধিকারী। একটি উপন্যাস (লন্ডন: স্মিথ, এল্ডার অ্যান্ড কো।, ১৮৯০)
 থিওসোফি এবং মহিলা আন্দোলন (লন্ডন: থিওসোফিকাল সোসাইটি, ১৯১৩)

আরো দেখুন 

 ব্রাউন কুকুরের ব্যাপার
 ভুক্তভোগী ও ভুক্তভোগীদের তালিকা
 লিজি লিন্ড আফ হেগেবি

তথ্যসূত্র 

১৮৪৪-এ জন্ম
১৯৩৯-এ মৃত্যু
গ্লাসনেভিন কবরস্থানে সমাধিস্থ
রোমান ক্যাথলিক ধর্মে ধর্মান্তরিত
ইংরেজ রোমান ক্যাথলিক
লেবার পার্টি (যুক্তরাজ্য) এর সংসদীয় প্রার্থী
ব্যাটারসীর ব্যক্তি
বানৌজা দূর্বার

বানৌজা দূর্বার বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।

বানৌজা দুরন্ত ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দূর্বারকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।

জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।

আরও দেখুন 
 বাংলাদেশ নৌবাহিনীর ঐতিহাসিক জাহাজের তালিকা
 বাংলাদেশ নৌবাহিনীর সক্রিয় জাহাজের তালিকা

তথ্যসূত্র

বাংলাদেশ নৌবাহিনীর জাহাজ
বানৌজা দুর্ভেদ্য

বানৌজা দুর্ভেদ্য বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।

বানৌজা দুর্ভেদ্য ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দুর্ভেদ্যকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।

জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।

আরও দেখুন 
 বাংলাদেশ নৌবাহিনীর ঐতিহাসিক জাহাজের তালিকা
 বাংলাদেশ নৌবাহিনীর সক্রিয় জাহাজের তালিকা

তথ্যসূত্র

বাংলাদেশ নৌবাহিনীর জাহাজ
বানৌজা দুর্দম

বানৌজা দুর্দম বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।

বানৌজা দুর্দম ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দুর্দমকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।

জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।

আরও দেখুন 
 বাংলাদেশ নৌবাহিনীর ঐতিহাসিক জাহাজের তালিকা
 বাংলাদেশ নৌবাহিনীর সক্রিয় জাহাজের তালিকা

তথ্যসূত্র

বাংলাদেশ নৌবাহিনীর জাহাজ
বানৌজা উত্তাল

বানৌজা উত্তাল বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৯২ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।

বানৌজা উত্তাল ১৯৯২ সালের ২৩ আগস্ট নৌবাহিনীতে কমিশন লাভ করেছিল। ৩০ মার্চ ২০১৭ সালে উত্তালকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।

জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।

আরও দেখুন 
 বাংলাদেশ নৌবাহিনীর ঐতিহাসিক জাহাজের তালিকা
 বাংলাদেশ নৌবাহিনীর সক্রিয় জাহাজের তালিকা

তথ্যসূত্র

বাংলাদেশ নৌবাহিনীর জাহাজ
মনমদন

মানমাদান () হচ্ছে ২০০৪ সালে মুক্তিপ্রাপ্ত একটি প্রণয়ধর্মী সহিংসতাবাদী রোমাঞ্চকর তামিল চলচ্চিত্র। চলচ্চিত্রটি রচনা ও পরিচালনা করেছিলেন এ জে মুরুগান এবং সংলাপ লিখেছিলেন বলকুমার। চলচ্চিত্রটিতে সিলামবারাসান দ্বৈত ভূমিকায় অভিনয় করেছিলেন, আরো ছিলেন জ্যোতিকা, মন্দিরা বেদি, অতুল কুলকর্ণী সহ অনেকে। যুবন শঙ্কর রাজা ছিলেন চলচ্চিত্রটির সঙ্গীত পরিচালক। চলচ্চিত্রটি হচ্ছে দুই যমজ ভাইয়ের কাহিনী নিয়ে, এক ভাই ভদ্র থাকে যে প্রেমে ব্যর্থ হয়ে আত্মহত্যা করে আর আরেক ভাই নারীবিদ্বেষী এবং কামুক হয়ে মেয়েদের সঙ্গে যৌনক্রিয়া করে তাদেরকে মেরে ফেলে।

অভিনেত্রী জ্যোতিকা এবং সিলামবারাসানের অভিনয় দর্শকদের ভালো লেগেছিলো। জ্যোতিকা শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিলের মনোনয়ন পেয়েছিলেন, একইভাবে সিলামবারাসানও শ্রেষ্ঠ অভিনেতা বিভাগে ফিল্মফেয়ার পুরস্কার - তামিলের মনোনয়ন লাভ করেছিলেন। ২০০৪ সালের ১২ই নভেম্বর মুক্তি পায় এই চলচ্চিত্রটি। চলচ্চিত্রটিতে অনেক যৌন উত্তেজক দৃশ্য থাকার কারণে কেন্দ্রীয় চলচ্চিত্র অনুমোদন পর্ষদ চলচ্চিত্রটিকে প্রেক্ষাগৃহে প্রদর্শনের ক্ষেত্রে 'এ' (এ্যাডাল্ট) প্রত্যায়নপত্র দিয়েছিলো। চলচ্চিত্রটির তেলুগু অনুবাদকৃত সংস্করণের নাম ছিলো 'মানমাদা'।

অভিনয়ে
সিলামবারাসান - মদন কুমার (মানমাদান) এবং মদন রাজ (মোট্টা)
জ্যোতিকা - মাইথিলি
অতুল কুলকর্ণী - পুলিশ কর্মকর্তা দেব
মন্দিরা বেদি - মনোচিকিৎসক
ইয়ানা গুপ্তা - আইটেম গানে নৃত্য

প্রযোজনা
চলচ্চিত্রটি সিলামবারাসানের নিজের পরিকল্পনাতেই মূলত নির্মিত হয়েছিলো যদিও তিনি প্রযোজনা করেননি, সিলামবারাসান এ জে মুরুগানের পরিচালনায় অসন্তোষ প্রকাশ করেছিলেন। মুরুগান পরে সিলামবারাসানের নিজেরই একটা চলচ্চিত্র পরিচালনাতে সহকারী পরিচালক হিসেবে যোগ দিয়েছিলেন ২০০৬ সালে।

মুক্তি
চলচ্চিত্রটি ২০০৪ সালের ১২ই নভেম্বর মুক্তি পায় এবং একই দিনে অজিত কুমার অভিনীত আরেকটি চলচ্চিত্র মুক্তি পায়, অজিত কুমার ছিলেন একজন পরিচিত অভিনেতা কিন্তু সিলামবারাসানকে তখনো মানুষ অতটা চেনেনি তাই মানমাদান চলচ্চিত্রটিকে সাফল্য অর্জন করতে একটু বেগ পেতে হয়েছিলো, তাও কিছুটা সাফল্য এবং দর্শকপ্রিয়তা পেয়েছিলো মানমাদান। যৌন উত্তেজক দৃশ্য থাকার কারণে মানমাদান অজিত কুমার অভিনীত 'অট্টহাসাম' চলচ্চিত্রটির চেয়ে মাত্র দেড় সপ্তাহের ব্যবধানে একটু বেশি আয় করেছিলো।

গানের তালিকা

তথ্যসূত্র

বহিঃসংযোগ
 

তামিল ভাষার চলচ্চিত্র
২০০৪-এর চলচ্চিত্র
২০০০-এর দশকের তামিল ভাষার চলচ্চিত্র
সাইকোপ্যাথ সম্পর্কে চলচ্চিত্র
আইটেম নাম্বার বিশিষ্ট চলচ্চিত্র
ভারতীয় প্রণয়ধর্মী থ্রিলার চলচ্চিত্র
ভারতীয় চলচ্চিত্রে যমজ
ভারতীয় অপরাধ থ্রিলার চলচ্চিত্র
অন্য ভাষায় পুনর্নির্মিত তামিল চলচ্চিত্র
প্রতিশোধ বিষয়ক ভারতীয় চলচ্চিত্র
শরাব (রং)

শরাব, মদ বা ওয়াইন একটি রঙ বিশেষ যা মূলত লাল রঙেরই একটি গাঢ় আভা।  এটি সকল প্রকার রেড ওয়াইন বা লাল মদগুলোর রঙসমূহের একটি সাধারণ ও গড়পড়তা উপস্থাপনা। 

ইংরেজিতে রঙের নাম হিসেবে ওয়াইন (wine) শব্দটির রেকর্ডকৃত প্রথম ব্যবহার হয় ১৭০৫ সালে। কখনো কখনো এই রঙটিকে বর্ডেক্স রঙ হিসেবেও ডাকা হয়ে থাকে।

বৈচিত্র্য

লৌহ শরাব

ডানপাশে বা উপরে প্রদর্শিত রঙটি হলো লৌহ শরাব যা ইংরেজিতে ক্ল্যারেট (claret) বা বর্ডেক্স (bordeaux) এই দুই নামেই পরিচিত।  

এটি আসলে বর্ডেক্স মদের সাধারণ বা গড়পড়তা একটি রঙ।

ইংরেজিতে রঙের নাম হিসেবে ক্ল্যারেট শব্দটির রেকর্ডকৃত প্রথম ব্যবহার হয় ১৫৪৭ খ্রিস্টাব্দে।

বার্গান্ডি 

বার্গান্ডি রঙটি একই নামের বার্গান্ডি মদের সাথে সম্পর্কিত একটি লাল রঙ।

ইংরেজিতে রঙের নাম হিসেবে বার্গান্ডি শব্দটির রেকর্ডকৃত প্রথম ব্যবহার হয় ১৮৮১ খ্রিস্টাব্দে।

শরাব কাইট

ডানপাশে বা উপরে প্রদর্শিত রঙটি হলো শরাব কাইট যা শরাব রঙের একটি গাঢ় রূপ। ইংরেজিতে এটি ওয়াইন ড্রেগস নামে পরিচিত।

ইংরেজিতে রঙের নাম হিসেবে ওয়াইন ড্রেগস (wine dregs) শব্দটির রেকর্ডকৃত প্রথম ব্যবহার হয় ১৯২৪ সালে।

তথ্যসূত্র

লালের বর্ণচ্ছটা
রং (নির্দিষ্ট বর্ণ)
স্বাতী রেড্ডি

স্বাতী রেড্ডি (জন্ম: ১৯ এপ্রিল ১৯৮৭) একজন ভারতীয় চলচ্চিত্র অভিনেত্রী এবং টেলিভিশন উপস্থাপিকা, যিনি মূলত তামিল ও মালয়ালম চলচ্চিত্রের পাশাপাশি তেলুগু চলচ্চিত্রেও অভিনয় করে থাকেন। সহায়ক চরিত্রে অভিনয় করার পরে তিনি তামিল চলচ্চিত্র সুব্রাহ্মণিয়াপুরম (২০০৮)-এ একজন মুখ্য অভিনেত্রী হিসাবে আত্মপ্রকাশ করেছিলেন। তেলুগু চলচ্চিত্র অষ্টা চাম্মা-তে তার অভিনয়ের জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার এবং নন্দী পুরস্কার অর্জন করেছিলেন।

ব্যক্তিগত জীবন 
স্বাতী তার প্রেমিক বিকাশ বসু, যিনি পেশায় একজন মালয়ালি পাইলট, তার সাথে ২০১৮ সালের ৩০ আগস্ট বিয়ে করেছিলেন।

চলচ্চিত্রের তালিকা

নেপথ্য গায়িকা

ডাবিং শিল্পী / কণ্ঠাভিনেত্রী

তথ্যসূত্র

বহিঃসংযোগ 

 
 

১৯৮৭-এ জন্ম
জীবিত ব্যক্তি
ভারতীয় টেলিভিশন উপস্থাপিকা
ভারতীয় নেপথ্য গায়িকা
২১শ শতাব্দীর ভারতীয় অভিনেত্রী
২১শ শতাব্দীর গায়িকা
নন্দী পুরস্কার বিজয়ী
মালয়ালম চলচ্চিত্র অভিনেত্রী
তেলুগু নেপথ্য সঙ্গীতশিল্পী
ফিল্মফেয়ার পুরস্কার দক্ষিণ বিজয়ী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় কণ্ঠাভিনেত্রী
তেলুগু অভিনেত্রী
বিশাখাপত্তনমের ব্যক্তি
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
তুর্কি লাল (রঙ)

তুর্কি লাল একটি রঙ বিশেষ যা লাল রঙেরই একটি রকমফের। ১৮ এবং ১৯ শতকের দিকে সুতি কাপড় রঙিন করতে ব্যাপকভাবে ব্যবহৃত হতো রঙটি। দীর্ঘ এবং শ্রমসাধ্য প্রক্রিয়ার মধ্য দিয়ে রুবিয়া নামক একপ্রকার উদ্ভিদের মূল ব্যবহার করে তৈরি করা হতো এটি। তুর্কি লাল রঙটি ভারত বা তুরস্কে উৎপন্ন হয়েছিল এবং ১৭৪০ এর দশকে তা ইউরোপে নেওয়া হয়। ফ্রান্সে এটি রাউজ ডি'আড্রিনোপল (rouge d'Andrinople) নামে পরিচিত।

ইতিহাস
শিল্প বিপ্লব পুরো ইউরোপ জুড়ে ছড়িয়ে পড়ার সাথে সাথে রসায়নবিগণ এবং প্রস্তুতকারকরা নতুন লাল রঙের সন্ধান করতে শুরু করেছিলেন যা বড় আকারের টেক্সটাইল তৈরিতে ব্যবহৃত হতে পারে। ১৮ এবং ১৯ শতকের গোড়ার দিকে তুরস্ক এবং ভারত থেকে ইউরোপে আমদানি করা একটি জনপ্রিয় রঙ ছিল তুর্কি লাল যা ফ্রান্সে রাউজ ডি'আড্রিনোপল নামে পরিচিত। ১৭৪০ এর দশকের শুরুতে, এই উজ্জ্বল লাল রঙটি ইংল্যান্ড, নেদারল্যান্ডস এবং ফ্রান্সে সুতি-টেক্সটাইল রঙ্গিন বা মুদ্রণ করতে ব্যবহৃত হতো। তুর্কি লাল রঙের মূল উপাদান হিসাবে রুবিয়া উদ্ভিদের মূল ব্যবহার করা হতো, তবে প্রক্রিয়াটি বেশ দীর্ঘ এবং জটিল ছিল। এজন্য ফ্যাব্রিকটি অনেক ব্যয়বহুল ছিল কিন্তু ফলস্বরূপ তা ছিলো উজ্জ্বল এবং দীর্ঘস্থায়ী লাল, কারমিনের অনুরূপ ও তুলোর সঙ্গে পুরোপুরি সামঞ্জস্যপূর্ণ। ঐ সময়ে ফ্যাব্রিকটি ইউরোপ থেকে আফ্রিকা, মধ্য প্রাচ্য এবং আমেরিকাতে বহুল পরিমাণে রফতানি করা হয়েছিল। উনিশ শতক আমেরিকাতে এটি প্রচলিত জোড়াতালি বালাপোশ, লেপ, তোষক ও রেজাই তৈরিতে ব্যাপকভাবে ব্যবহৃত হয়েছিল।

তথ্যসূত্র

রং (বর্ণ)
লালের বর্ণচ্ছটা